კონსტანტინე IX მონომახი
კონსტანტინე IX მონომახი (ბერძ. Κωνσταντῖνος Θ΄ Μονομάχος; დ. დაახლ. 1000 — გ. 11 იანვარი, 1055) — ბიზანტიის იმპერატორი 1042 წლის 11 ივნისიდან 1055 წლის 11 იანვრამდე. მიხეილ V-მ მის წინააღმდეგ მოწყობილ შეთქმულებაში მონაწილეობის გამო კონსტანტინე კუნძულ ლესბოსზე გადაასახლა. 1042 წელს დედოფალ ზოიასთან ქორწინების შედეგად გახდა მისი თანაიმპერატორი და ერთად მართავდნენ იმპერიას 1050 წელს ზოიას გარდაცვალებამდე. 1055 წელს კონსტანტინეს გარდაცვალების შემდეგ ტახტზე ავიდა კონსტანტინე VIII-ის ქალიშვილი და ზოიას და თეოდორა.